Kalenderen siger snart maj, og de fleste har nok fået sat sommerdæk på bilen. Men den er vejret - og især temperaturerne - vist ikke helt med på. Derfor har Nordjyllands Politi været ude med advarsler om glatte veje. Natten til tirsdag meldte flere patruljer om, at vejene især var glatte på motorvej E45 syd for Aalborg, og tirsdag morgen kunne politiet så fortælle, at mange veje i hele regionen er meget glatte. Der saltes flere steder, men der er alligevel god grund til at køre langsomt og forsigt og køre hjemmefra i god tid, lyder det fra Nordjyllands Politi. Ifølge vagtchef Per Jørgensen har der ikke været nogen uheld som følge af de glatte veje.

Opsummering:
Nordjyllands Politi advarer om glatte veje flere steder i Nordjylland tirsdag morgen.